Document ID: 32009R0183

KOMMISSIONENS FORORDNING (EF) Nr. 183/2009
af 6. marts 2009
om ændring af bilag VI til Rådets forordning (EF) nr. 1234/2007 for så vidt angår justeringen af kvoterne for produktionsåret 2009/10 i sukkersektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 59, stk. 1, sammenholdt med artikel 4, og
ud fra følgende betragtninger:
(1)
I bilag VI til forordning (EF) nr. 1234/2007 fastsættes nationale og regionale kvoter for produktion af sukker, isoglucose og inulinsirup. For produktionsåret 2009/10 bør disse kvoter justeres under hensyntagen til resultatet af anvendelsen af artikel 3 i Rådets forordning (EF) nr. 320/2006 af 20. februar 2006 om en midlertidig ordning for omstrukturering af sukkerindustrien i Fællesskabet og om ændring af forordning (EF) nr. 1290/2005 om finansiering af den fælles landbrugspolitik (2).
(2)
Der bør ved den næste justering af de kvoter, der er fastsat i bilag VI til forordning (EF) nr. 1234/2007, inden udgangen af februar 2010 tages højde for de mulige supplerende isoglucosekvoter, der på et senere tidspunkt måtte blive tildelt for produktionsåret 2009/10 efter anmodning fra godkendte virksomheder i Italien, Litauen og Sverige.
(3)
Bilag VI til forordning (EF) nr. 1234/2007 bør ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
UDSTEDT FØLGENDE FORORDNING:
Artikel 1
Bilag VI til forordning (EF) nr. 1234/2007 erstattes af teksten i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. marts 2009.

Labels: 1
17
6